钦定古今图书集成/明伦汇编/官常典/第141卷 > 冀
## 钦定古今图书集成/明伦汇编/官常典/第141卷 > 冀

大繇之裔，分封于冀。

按《左传僖公二年》：晋使荀息假道于虞，曰：“冀为不道，
入自颠𫐉，伐鄍三门。冀之既病，则亦唯君。故。今虢为
不道，保于逆旅，以侵敝邑之南鄙，敢请假道，以请罪
于虢。”

〈注〉前是，冀伐虞，至鄍，虞报冀使病。冀，国名。平阳皮氏县东北有冀亭。

按《路史》：“帝尧陶唐氏取富宜氏曰皇，生朱，使出就丹。
既崩，虞氏国之于房，为房侯。房之后有狸氏，裔子大
繇夏后氏封之，傅为傅氏说筑于岩，商宗得之，升为
太公。其分于冀者为冀氏。”